smcproject/ml-wiki-sentences huggingface dataset:
അറബ് പാരമ്പര്യത്തെയും പൈതൃകത്തെയും മേഖലയുടെ ഫുട്ബാൾ ഉണർവിനെയും ഭാഗ്യമുദ്ര പ്രതിനിധാനം ചെയ്യുന്നു.
വിവരണാതീതമായ കഴിവുകളുള്ള ലഈബ് എങ്ങനെയുണ്ടെന്ന് വ്യാഖ്യാനിക്കേണ്ടത് കാഴ്ചക്കാരന്റെ ചുമതലയാണ്.
ഇപ്പോൾ എല്ലാം എന്ന് സ്വയം വിശ്വസിക്കാൻ ലഈബ് എല്ലാവരേയും പ്രചോദിപ്പിക്കുകയും പ്രോത്സാഹിപ്പിക്കുകയും ചെയ്യുന്നു.
ഫുട്ബാളിന്റെ സന്തോഷമാണ് ലഈബ് എല്ലാവർക്കും നല്കുന്നത്.
അറബ് പുരുഷന്മാർ ധരിക്കുന്ന പരമ്പരാഗത ശിരോവസ്ത്രമായ കെഫിയയിൽ നിന്ന് പ്രചോദനം ഉൾക്കൊണ്ടാണ് ആണ് ലഈബ് എന്ന ഭാഗ്യമുദ്രയുടെ സൃഷ്ടിപരമായ അടിത്തറ രൂപപ്പെട്ടത്.
നവംബർ 20 മുതൽ ഡിസംബർ 18 വരെ നടക്കുന്ന ടൂർണമെന്റിൽ ലോകത്തെ സ്വാഗതം ചെയ്യുകയും യുവ ആരാധകരെ പ്രചോദിപ്പിക്കുകയും ആക്ഷനെ പ്രോത്സാഹിപ്പിക്കുകയും ചെയ്യുന്ന ലഈബ് എല്ലായിടത്തും ഫിഫ ലഭ്യമാക്കി.
കൂടാതെ, ഫേസ്ബുക്ക്, ഇൻസ്റ്റാഗ്രാം, ട്വിറ്റർ, ടിക് ടോക്ക്, വാട്ട്‌സ്ആപ്പ്, സ്‌നാപ്ചാറ്റ് എന്നിവയുൾപ്പെടെ നിരവധി സോഷ്യൽ മീഡിയ ചാനലുകൾ വഴി ആരാധകർക്ക് ലാഇബിന്റെ GIF-കളും സ്റ്റിക്കറുകളും ഡൗൺലോഡ് ചെയ്യാൻ ഫിഫ ലഭ്യമാക്കി.
ആളുകൾക്ക് ഡൗൺലോഡ് ചെയ്യുന്നതിനായി ലഈബ്  സ്‌ക്രീൻസേവറുകളും ഫിൽട്ടറുകളും ഫിഫ ലഭ്യമാക്കി.
ഫിഫയുടെ വെബ്സൈറ്റിൽ ഇങ്ങനെ പറയുന്നു : "ലഈബ് തന്റെ യുവത്വത്തിന് പേരുകേട്ടതാണ്; അവൻ പോകുന്നിടത്തെല്ലാം സന്തോഷവും ആത്മവിശ്വാസവും പകരുന്നു. ടൂർണമെന്റ് ഭാഗ്യചിഹ്നങ്ങൾ താമസിക്കുന്ന ഒരു സമാന്തര ലോകത്തിൽ നിന്നാണ് ലയീബ് വരുന്നത്. ആശയങ്ങളും സർഗ്ഗാത്മകതയും എല്ലാവരുടെയും മനസ്സിൽ ജീവിക്കുന്ന കഥാപാത്രങ്ങളുടെ അടിസ്ഥാനമായ ഒരു ലോകമാണിത്."
അവലംബം ↑ https://www.madhyamam.com/velicham/gk-corner/world-cup-history-2022-fifa-world-cup-qatar-1098752 ↑ https://www.fifa.com/fifaplus/en/articles/laeeb-is-revealed-as-qatars-fifa-world-cup-tm-mascot ↑ https://qatarmalayalees.com/qatar-wc-mascot-unveiled/ ↑ https://sportstar.thehindu.com/football/fifa-world-cup/news/fifa-world-cup-2022-mascots-what-is-the-mascot-of-qatar-wc-laeeb-soccer-football-history/article66103953.ece ↑ https://www.fifa.com/fifaplus/en/articles/laeeb-is-revealed-as-qatars-fifa-world-cup-tm-mascot ↑ https://www.fifa.com/fifaplus/en/articles/laeeb-is-revealed-as-qatars-fifa-world-cup-tm-mascot
ലംബാടി ഇംഗ്ലീഷ് വിലാസം https://ml.wikipedia.org/wiki/Lambadi ലംബാടി സ്ത്രീയും പുരുഷനും
ഇന്ത്യയിലെ മഹാരാഷ്ട്ര , ആന്ധ്രാപ്രദേശ് , കർണ്ണാടക , തമിഴ്‌നാട് എന്നീ സംസ്ഥാനങ്ങളിൽ കണ്ടുവരുന്ന ഒരു ഗോത്രവർഗ്ഗമാണ് ലംബാടി‍ അഥവാ ബഞ്ചാര‍ .
മറ്റു സംസ്ഥാനങ്ങളിലും പരന്നു കിടക്കുന്ന ഇവർ ലംബാടി, സുഗാലി , ഗോർ എന്നിങ്ങനെ വിവിധപേരുകളിലാണ് വിവിധയിടങ്ങളിൽ അറിയപ്പെടുന്നത്.
ലംബാടി എന്ന് ആന്ധ്രാപ്രദേശിൽ അറിയപ്പെടുന്ന ഇവരെ തെലുങ്കാന പ്രദേശത്താണ്‌  കൂടുതലായും കണ്ടുവരുന്നത് .
തണ്ട എന്നറിയപ്പെടുന്ന കൂട്ടങ്ങളായാണ്‌ ഇവർ ജീവിക്കുന്നത് .
കൃഷി , കന്നുകാലിവളർത്തൽ എന്നിവയാണ്‌ കൂടുതൽ പേരുടേയും ഉപജീവനമാർഗ്ഗങ്ങൾ.
ഡെക്കാൻ പ്രദേശത്ത് ബഞ്ചാരകളുടെ സാന്നിധ്യം ആരംഭിച്ചിട്ട് ഏകദേശം മുന്നൂറോളം വർഷങ്ങളായി .
ഒറ്റപ്പെട്ട ജീവിതം മൂലം ഇക്കൂട്ടരിൽ മിക്കവരും വിദ്യഭ്യാസസമ്പന്നരല്ലെന്നു മാത്രമല്ല ദരിദ്രരുമാണ്‌.
പ്രദേശത്തെ മറ്റു വർഗ്ഗക്കാരുമായി താരതമ്യം ചെയ്താൽ ലംബാടികൾ ഉയരമുള്ളവരും വെളുത്തവരും വളഞ്ഞ മൂക്കുള്ളവരുമാണ്‌.
റോമ ജിപ്സികളുമായി ബന്ധമുള്ള ഈ ഗോത്രവർഗ്ഗത്തിന്റെ ഉൽഭവം രാജസ്ഥാനിലാണ്‌ .
ലംബാടി സ്ത്രീകളുടെ പരമ്പരാഗതനൃത്തമായ ലംബാടയിൽ ഉപയോഗിക്കുന്ന വർണ്ണപ്പകിട്ടാർന്ന വസ്ത്രങ്ങളും ആഭരണങ്ങളും ഈ രാജസ്ഥാൻ ബന്ധത്തെ വിളിച്ചറിയിക്കുന്നു.
ഇന്തോ-യുറോപ്യൻ ഗണത്തില്പ്പെടുന്ന ലംബാടി ഭാഷ സംസാരിക്കുന്ന ഏകദേശം 2,867,000 പേരാണ്‌ ഈ സമൂഹത്തിലുള്ളത്.
നാടോടികളായിരുന്ന ഇവരുടെ പുതിയതലമുറയിലുള്ളവർ ജോലി ചെയ്ത് ഒരിടത്ത് സ്ഥിരതാമസമാക്കുന്നുണ്ട് .
ചരിത്രം ലംബാടികളുടെ കാളവണ്ടികൾ
വണിക്കുകളായ നാടോടികളായിരുന്നു‌ ബഞ്ചാരകൾ.
ഇവരുടെ കൂട്ടത്തെ തണ്ട (tanda) എന്നാണ്‌ അറിയപ്പെട്ടിരുന്നത്.
ധാന്യങ്ങളും മറ്റും കാളപ്പുറത്തേറ്റി ഗ്രാമപ്രദേശങ്ങളിൽ നിന്ന് നഗരങ്ങളിലെത്തിച്ച് വിൽക്കുക എന്നതായിരുന്നു ഇവരുടെ തൊഴിൽ.
നഗരങ്ങളിലെ ചന്തകളിലേക്ക് ധാന്യങ്ങൾ എത്തിക്കുന്നതിന്‌ ദില്ലി സുൽത്താൻ അലാവുദ്ദീൻ ഖിൽജി ബഞ്ചാരകളെ ഉപയോഗപ്പെടുത്തിയിരുന്നു.
ബഞ്ചാരകളെക്കുറിച്ച് മുഗൾ ചക്രവർത്തി ജഹാംഗീറിന്റെ ഓർമ്മക്കുറിപ്പുകളിലും വിശദീകരിച്ചിട്ടുണ്ട്.
യുദ്ധകാലത്ത് മുഗൾ സൈന്യത്തിനു വേണ്ടിയുള്ള ഭക്ഷ്യധാന്യങ്ങൾ ബഞ്ചാരകളാണ്‌ യുദ്ധഭൂമിയിലെത്തിച്ചിരുന്നത്.
ഒരു ലക്ഷത്തോളം കാളകൾ അടങ്ങിയ തണ്ടയായാണ്‌ വൻ സൈന്യത്തിന്‌ ഭക്ഷ്യസാധങ്ങൾ എത്തിച്ചിരുന്നത്.
ഒരിടത്തും സ്ഥിരതാമസമാക്കാത്ത ബഞ്ചാരകൾ സകുടുംബമാണ്‌ ഈ കച്ചവടയാത്രകൾ നടത്തിയിരുന്നത്.
എഴുനൂറോളം കുടുംബങ്ങൾ വരെ ഒരു തണ്ടയിൽ ഉണ്ടായിരുന്നു.
ദിവസേന ആറോ ഏഴോ മൈൽ ദൂരം മാത്രമേ ഇവർ സഞ്ചരിച്ചിരുന്നുള്ളൂ.
വിലക്കുറവുള്ളയിടങ്ങലീൽ നിന്ന് ധാന്യങ്ങൾ വാങ്ങുകയും മറ്റൊരിടത്തു കൊണ്ടുപോയി കൂടിയ വിലക്ക് വിൽക്കുകയും ചെയ്തിരുന്നു.
ഇതിനു ശേഷം അവിടെനിന്നും വിലക്കുറവിൽ ലഭ്യമാകുന്ന മറ്റെന്തെങ്കിലും വാങ്ങി മറ്റൊരിടത്തേക്ക് നീങ്ങുന്നു .
അവലംബം ↑ 1 2 Social Science, Our Pasts-II, NCERT Text Book in History for Class VII, Chapter 7 - Tribes, Nomads and Settled Communities, Page 95, ISBN 817450724 1 2 http://www.indiaprofile.com/lifestyle/banjaras.htm ↑ http://www.ethnologue.com/show_language.asp?code=lmn ഇതും കാണുക
ഗടബകൾ
ചിത്രങ്ങൾ പ്രമാണം:ലംബാടി സ്ത്രീ സീതപ്പഴവില്പനയിൽ.jpg
ലംബോർഗിനി ഇംഗ്ലീഷ് വിലാസം https://ml.wikipedia.org/wiki/Lamborghini
ലോകപ്രശസ്ത ഇറ്റാലിയൻ ആഡംബര സ്പോർട്സ്കാർ നിർമ്മാതാക്കളാണ് ഓട്ടോമൊബൈലി ലംബോർഗിനി (അഥവാ ലംബോർഗിനി ).
ഇറ്റാലിയൻ സ്വദേശി ഫെറൂസിയോ ലംബോർഗിനിയാണ് ഓട്ടോമൊബൈലി ലംബോർഗിനിയുടെ സ്ഥാപകൻ.
നിലവിൽ(1998 മുതൽ) വോക്സ് വാഗൺ ഗ്രൂപ്പിന്റെ ഉടമസ്ഥതയിലുള്ള ലംബോർഗിനിയുടെ ആസ്ഥാനം ഇറ്റലിയിലെ ബൊളോണ ആണ്.
ട്രാക്ടർ നിർമ്മാണത്തിൽ നിന്നാരംഭിച്ച് വാഹനങ്ങൾക്കായുള്ള ഹീറ്റർ,എയർ കണ്ടീഷനിംഗ് സിസ്റ്റം എന്നിവയും രൂപകൽപ്പന ചെയ്ത ലംബോർഗിനി 1963ൽ ആണ് ആഡംബര സ്പോർട്സ് കാർ നിർമ്മാണം ആരംഭിക്കുന്നത്.
സ്ഥാപകൻ ലംബോർഗിനി 1993ൽ മരണപ്പെട്ടു.
ഇന്ന് ലോകത്തെ ഒന്നാംകിട സ്പോർട്സ്കാർ നിർമ്മാതാക്കളിൽ ഒന്നായ ലംബോർഗിനി അതിന്റെ അതിവേഗ കാറുകളിലൂടെയാണ് അറിയപ്പെടുന്നത്.
1916ൽ ആയിരുന്നു ഫെറൂസിയോ ലംബോർഗിനിയുടെ ജനനം.
രണ്ടാം ലോകമഹായുദ്ധകാലത്ത് അദ്ദേഹം പട്ടാളത്തിൽ ചേരുകയും റോഡ്സ് ദ്വീപിൽ സേവനമനുഷ്ഠിക്കുകയും ചെയ്തു.
അവിടെ അദ്ദേഹം കാറുകൾക്കും ട്രക്കുകൾക്കുമായി ഒരു അഴിച്ചുപണിശാല തുടങ്ങുകയും അത് വിജയമായിത്തീരുകയും ചെയ്തു.
പിന്നീട് നാട്ടിലേക്ക് തിരിച്ചുവന്ന ലംബോർഗിനി അവിടെ ട്രാക്ടർ എഞ്ചിനുകൾ രൂപകൽപ്പന ചെയ്ത് നിർമ്മിക്കാൻ ആരംഭിച്ചു.
അതും വൻ വിജയമായിരുന്നു.
അങ്ങനെ 1963ൽ അദ്ദേഹം ജിയാം പോളോ ദല്ലാര എന്ന എഞ്ചിനീയറുടെ സഹായത്തോടെ ആദ്യത്തെ കാർ "ലംബോർഗിനി 350ജി.ടി.വി" നിർമ്മിച്ചു.
ആ വർഷം ടൂറിൻ ഓട്ടോ ഷോയിൽ അത് അവതരിപ്പിച്ചു.
അതേ വർഷം തന്നെ ആ കാർ വ്യാവസായികാടിസ്ഥാനത്തിൽ "ലംബോർഗിനി 350ജി.ടി" എന്ന പേരിൽ നിർമ്മാണം ആരംഭിച്ചു.
350 കുതിരശക്തി വി.12 എഞ്ചിൻ ആയിരുന്നു അതിന്റെ സവിശേഷത.
പ്രധാനകാറുകൾ ലംബോർഗിനി മഴ്സിലാഗോ കാർ
350ജി.
ടിക്ക് ശേഷം വന്ന 400ജി.
ടി,400ജി.
ടി 2+2 എന്നീ കാറുകളിലൂടെ ലംബോർഗിനി ലോകപ്രസിദ്ധമായി.
എന്നാൽ ലംബോർഗിനി എന്ന നാമം മഹത്തരമാക്കി എന്നറിയപ്പെടുന്ന കാർ 1965ലെ പ്രദർശിപ്പിക്കപ്പെട്ട "മിയൂറ" ആയിരുന്നു.
സാധാരണയായി മത്സരകാറുകളിൽ മാത്രം കണ്ടുവന്നിരുന്ന രീതിയിൽ എഞ്ചിൻ സ്ഥാപിക്കപ്പെട്ടത് ആദ്യമായി ഈ കാറിൽ ആയിരുന്നു.
ലംബോർഗിനിയുടെ വിപ്ലവകരമായ കാർ എന്നറിയപ്പെടുന്ന കാർ ആണ് എൽ.പി 400 കോണ്ടാക്.
ആദ്യമായി മുകളിലേക്കു തുറക്കുന്ന വാതിലുകളോട് കൂടിയ ഈ കാർ ഇന്നും ഒരു അത്ഭുതഡിസൈൻ ആയി ഗണിക്കപ്പെടുന്നു.
ഇവ കൂടാതെ ഗലാർഡോ, മഴ്സിലാഗോ, എസ്പാഡ, അതിവേഗകാർ ഡയാബ്ലോ, റെവൻടൺ, അവന്റഡോർ എന്നിവയും ലംബോർഗിനിയെ വളർത്തുന്നതിൽ മുഖ്യപങ്കു വഹിച്ചു.
ലംബോർഗിനിയുടെ ലോഗോ
കറുത്ത പ്രതലത്തിൽ സ്വർണ്ണാക്ഷരങ്ങളിൽ ലംബോർഗിനി എന്ന പേരും സ്വർണനിറത്തിലുള്ള പോരുകാളയുടെ ചിത്രവുമാണ് ലംബോർഗിനിയുടെ ലോഗോ.
ഫെറൂസിയോ ലംബോർഗിനിയുടെ രാശിചിഹ്നമായ ടോറസിൽ(ഇടവരാശി) നിന്നാണ് കാളയെ എടുത്തിരിക്കുന്നത്.
ഫെറൂസിയോ ലംബോർഗിനിയുടെ ഇഷ്ടവിനോദമായിരുന്നു കാളപ്പോർ.
ശക്തിയുടെയും സ്ഥിരതയുടെയും നിശ്ചയദാർഢ്യത്തിന്റെയും പ്രതീകമാണ് കാള.
ലോഗോയിലെ സ്വർണനിറം ശ്രേഷ്ഠതയെയും പാരമ്പര്യത്തെയും കറുപ്പുനിറം ശക്തി, സമ്പൂർണ്ണത, അന്തസ്സ്, അഴക് എന്നിവയെയും സൂചിപ്പിക്കുന്നു.
ലക്കാവാന്ന നദി
ലക്കാവാന്ന നദി പെൻസിൽവാനിയയുടെ വടക്കുകിഴക്കൻ മേഖലയിലെ സുസ്ക്വെഹാന്ന നദിയുടെ 42 മൈൽ നീളമുള്ള (68 കി.മീ) ഒരു പോഷകനദിയാണ്.
ഒരുകാലത്ത് അമേരിക്കൻ ഐക്യനാടുകളിലെ  ആന്ത്രാസൈറ്റ് തരം കൽക്കരി ഖനനത്തിന്റെ കേന്ദ്രമായിരുന്ന വടക്കൻ പോക്കോണോ പർവതനിരകളിലൂടെയാണ് ഇത് ഒഴുകുന്നത്.
പെൻസിൽവാനിയയിലെ വടക്കൻ വെയ്ൻ കൗണ്ടിയിൽനിന്നാരംഭിച്ച് പെൻസിൽവാനിയയിലെ ദുരിയയിലെ കിഴക്കൻ ലുസെർൺ കൗണ്ടിയിൽ അവസാനിക്കുന്നു.
നദിയുടെ താഴ്ന്ന ഭാഗങ്ങൾ 19-ആം നൂറ്റാണ്ടിൽ ഒരു വ്യാവസായിക കേന്ദ്രമായി നദീ തീരത്ത് വളർന്ന സ്ക്രാന്റൺ നഗരത്തിൻറെ നാഗരിക മേഖലയിലൂടെയാണ് ഒഴുകുന്നത്.
ശാഖകളായി പിരിയുന്ന അരുവി എന്നർത്ഥം വരുന്ന ലെന്നി ലെനാപ് പദത്തിൽ നിന്നാണ് ഇതിന്റെ പേര് ഉരുത്തിരിഞ്ഞത്.
സുസ്ക്വെഹന്ന, വെയ്ൻ കൌണ്ടികൾക്കിടയിലുള്ള അതിർത്തിയിൽ പടിഞ്ഞാറ്, കിഴക്ക് ശാഖകളായി എന്നീ രണ്ട് ശാഖകളായി നദി ഉത്ഭവിക്കുന്നു.
ഓരോന്നിനും ഏകദേശം 12 മൈൽ (19 കി.മീ) നീളമുള്ള ഈ ശാഖകൾ, തെക്കോട്ട് തിരിഞ്ഞ് സമാന്തരമായി ഒഴുകി, യൂണിയൻ ഡേലിലെ സ്റ്റിൽവാട്ടർ ലേക്ക് റിസർവോയറിൽവച്ച് ലയിക്കുന്നു.
ഈ സംയോജിത നദി ഫോറസ്റ്റ് സിറ്റി, കാർബൺ‍ഡേൽ, മെയ്ഫീൽഡ്, ജെർമിൻ, ആർച്ച്ബാൾഡ്, ജെസ്സപ്പ്, ബ്ലേക്ക്ലി, ഒലിഫന്റ്, ഡിക്സൺ സിറ്റി, ത്രൂപ്പ്, സ്ക്രാന്റൺ, ടെയ്‌ലർ, മൂസിക്, ഓൾഡ് ഫോർജ്, ദുറിയ എന്നിവിടങ്ങളിലൂടെ തെക്കുപടിഞ്ഞാറായി ഒഴുകുന്നു.
സ്ക്രാൻറണ് 8 മൈൽ (13 കിലോമീറ്റർ) പടിഞ്ഞാറ്-തെക്കുപടിഞ്ഞാറായി പിറ്റ്‍സൺ നഗരത്തിൻറെ വടക്കൻ അതിർത്തിയിൽവച്ച് സസ്ക്വെഹന്ന നദിയുമായി ചേരുന്നു.
സുസ്ക്വെഹന്ന നദിയുടെ ഭാഗമാകുന്ന ഇത്, ആത്യന്തികമായി ചെസാപീക്ക് ഉൾക്കടലിലേയ്ക്ക് ഒഴുകുന്നു.
ഇരുപതാം നൂറ്റാണ്ടിന്റെ മധ്യത്തോടെ, നദിയുടെ നീർത്തടം ഖനികളിൽനിന്നുള്ള ഒഴുകുന്ന മലിന ജലത്താൽ ഗുരുതരമായി മലിനീകരണത്തെ നേരിട്ടു.
മേഖലയിലെ വ്യവസായിക തകർച്ചയും ഫെഡറൽ, സംസ്ഥാന, സ്വകാര്യ ശ്രമങ്ങളും ജലത്തിന്റെ ഗുണനിലവാരം മെച്ചപ്പെടുത്തി.
എന്നിരുന്നാലും, ചെസാപീക്ക് ബേയിലെ ഏറ്റവും വലിയ മലിനീകരണ സ്രോതസ്സാണ് ലക്കവാന്ന നദി.
നദിയുടെ ഉപരി ഭാഗം ട്രൗട്ട് മത്സ്യബന്ധനത്തിനുള്ള ഒരു ജനപ്രിയ സ്ഥലമാണ്.
1997-ൽ ഇത് അമേരിക്കൻ പൈതൃക നദിയായി പ്രഖ്യാപിക്കപ്പെട്ടു.
അവലംബം 1 2 1 2 3 4 Craft.
p. 18 .
↑ ↑ 1 2 3 4 5 ↑ ↑ ↑ ↑ ↑ ↑ ↑ ↑ ↑ ↑ McGurl.
↑ ↑ McGurl.
p. 20.
↑ U.S. Geological Survey.
, accessed August 8, 2011 ↑ ↑
ലക്കി അലി ഇംഗ്ലീഷ് വിലാസം https://ml.wikipedia.org/wiki/Lucky_Ali
ഇന്ത്യൻ സിനിമയിലെ ഒരു  ഗായകനും,  രചയിതാവും, നടനുമാണ് ലക്കി അലി ( ഹിന്ദി : लकी अली . ഇദ്ദേഹത്തിന്റെ ജനന നാമം മക്സൂദ് മെഹ്‌മൂദ് അലി എന്നാണ്.  ജനനം: സെപ്റ്റംബർ 19 , 1958 ) തന്റെ സ്വതസ്സിദ്ധമായ ലളിത ഗായക ശൈലി കൊണ്ട് ഇദ്ദേഹം വളരെ പ്രസിദ്ധനാണ്.
ബോളിവുഡിലെ പ്രമുഖ ഹാസ്യനടനായ മെഹ്‌മൂദിന്റെ എട്ടു മക്കളിൽ രണ്ടാമനായിട്ടാണ് അലി ജനിച്ചത്.
മാതാവ് ബെംഗാളിയാണ്.
1960 കളിലെ പ്രമുഖ നടിയായ മീന കുമാരി ഇദ്ദേഹത്തിന്റെ മാതൃസഹോദരിയാണ്.
മുംബൈ , മസൂറി , ബാംഗളൂർ എന്നിവടങ്ങളിൽ വിദ്യാഭ്യാസം തീർത്തു.
വ്യക്തിഗത  ആൽബങ്ങൾ
പിന്നണിഗായക ജീവിതം അഭിനയ ജീവിതം ആൽബങ്ങൾ Sunoh (1996) Sifar (1998) Aks (2001) Kabhi Aisa Lagta Hai (2004) ചലച്ചിത്രപിന്നണിഗായകനായി ആമേൻ (2013) (വട്ടോളീ..) - Playback) ദ്രോണ (2008) (ദ്രോണാ..(റ്റൈറ്റിൽ സോങ്ങ്) - Playback) Bachna Ae Haseeno (2008) (ആഹിസ്താ ആഹിസ്താ.. - Playback) Kaalai (2008) (Tamil movie - Playback) Kya Main Ab Bhi Tumse Pyar Karta Hoon Avataar Love At Times Square യുവാ (2004) (ഹേയ്.. ഖുദാ ഹാഫിസ്..) - Playback) ആയുത എഴുത്ത് (2004) (ഏയ് ഗുഡ്ബൈ നൻപാ.. - Playback) Anand (2004) (Telugu movie - Playback) Sye (2004) (Telugu movie - Playback) Boys (2003) (Telugu movie - Playback) ബോയ്സ് (2003) (സീക്രട്ട് ഓഫ് സക്സസ് - Playback) Kaho Naa...
Pyaar Hai (2000) (നാ തും ജാനോനാ ഹം.., ഇക് പൽ കാ ജീനാ.. - Playback) Bhopal Express (1999) (Hindi movie - Playback) Anjaani Raahon Mein (1997) (For the album Meri Jaan Hindustan) Dushman Duniya Ka (1996) (Hindi movie - Playback) The Film (2005) (Hindi Movie - Playback) അഭിനയിച്ച ചിത്രങ്ങൾ Good Luck (2008) Kasak (2005) Love at Times Square (2003) Kaante (2002) Sur - The Melody of Life (2002) Trikaal (1985) Hamare Tumhare (1979) Kitaab (1977) Yehi Hai Zindagi (1977) അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ലക്കി അലി
ലക്കി ബാംബൂ ഇംഗ്ലീഷ് വിലാസം https://ml.wikipedia.org/wiki/Lucky_bamboo
ഡ്രസീന ജീനസിൽ പെടുന്ന ഒരു ചെറുസസ്യമാണ് ലക്കി ബാംബൂ ( Lucky Bamboo ).
(യഥാർത്ഥ ബാംബൂ (മുള)യുമായി ഇവയ്ക്ക് യാതൊരു ബന്ധവുമില്ല).
ഇംഗ്ലീഷിൽ ഈ സസ്യം Ribbon Dracaena, Belgian Evergreen, Ribbon Plant എന്നീ പേരുകളിലും അറിയപ്പെടുന്നു.
ലക്കി ബാംബൂവിന്റെ ശാസ്ത്രീയ നാമം Dracaena sanderiana എന്നാണ്.
ഇളം പച്ച നിറത്തിലുള്ള താണ് ഇവയുടെ കാണ്ഡവും ഇലകളും.
പൊതുവെ ഒരു അകത്തളസസ്യമായാണ് ലക്കി ബാംബൂവിനെ കണ്ടുവരുന്നത്.
ആഫ്രിക്കയിലെ കാമറൂണാണ് ഇതിന്റെ സ്വദേശം.
ഈർപ്പമുള്ള ചില മഴക്കാടുകളിലും ഇവയെ സ്വാഭാവിക സ്ഥിതിയിൽ കാണാം.
കുറ്റിചെടിയായി വളരുന്ന ഇവയ്ക്ക് 1.5 മീറ്റർ (5അടി) വരെ ഉയരം വെക്കും.
ഇലകൾക്ക് 15-25 സെ.
മീ നീളവും, 1.5-4 സെ.
മീ വീതിയും കാണപ്പെടുന്നു.
ജലാംശം അധികമുള്ള ചുറ്റുപാടാണ് ഈ സസ്യത്തിന് അനുയോജ്യം.
നേരിട്ടുള്ള സൂര്യപ്രകാശം ഏൽക്കുന്നത് ഇലകൾ കരിഞ്ഞുണങ്ങാൻ കാരണമാകും.
ജന്മം കൊണ്ട് ഒരു ഏഷ്യൻ സസ്യമല്ലെങ്കിൽകൂടിയും, "ചൈനീസ് ലക്കി ബാംബൂ" എന്നപേരിൽ ഇന്ന് ഈ സസ്യം വിപണിയിൽ ലഭ്യമാണ്.
നട്ടുവളർത്തലും പ്രയോജനങ്ങളും
വീടുകൾക്കും ഓഫീസുകൾക്കും അനുയോജ്യമായ അകത്തളസസ്യം എന്ന നിലയിൽ ഇവ പ്രശസ്തിയാർജ്ജിച്ച ഒരു ചെടിയാണ്.
കൂടാതെ ഫെങ് ഷൂയ് വിശ്വാസമനുസരിച്ച് ഐശ്വര്യം കൊണ്ടുവരുന്ന സസ്യം എന്ന ഖ്യാതിയും ഇവയ്ക്കുണ്ട്.
മണ്ണിൽ വളരുമെങ്കിലും ചെറു തണ്ടുകളായ് മുറിച്ച് വേരുകൾ വെള്ളത്തിൽവെച്ച് വളർത്തിയാണ് ഇവ വിപണിയിലെത്തുന്നത്.
ഒരോ രണ്ടാഴ്ച കൂടുംതോറും ലക്കി ബാംബുവിന്റെ വെള്ളം മാറ്റേണ്ടത് ആവശ്യമാണ്.
അധികതോതിൽ ഫ്ലൂറിൻ , ക്ലോറിൻ എന്നിവയടങ്ങിയ വെള്ളം ഇവയ്ക്ക് അനുയോജ്യമല്ല.
15 to 25 °C (59 to 77 °F) താപനിലയാണ് ഇവയ്ക്ക് അഭികാമ്യം.
നേരിട്ടുള്ള സൂര്യപ്രകാശമേൽക്കുന്നത് ഇലകളിൽ മഞ്ഞനിറം സൃഷ്ടിക്കുകയോ ഇലകൾ ഉണങ്ങാൻ കാരണമാകുകയോചെയ്യും.
മറ്റു വിവരങ്ങൾ ലക്കി ബാംബു അതിന്റെ സ്വാഭാവിക രൂപത്തിൽ Dracaena sanderiana is toxic to pets.
Dracaena sanderiana can flower in autumn, winter, and early spring.
Dracaena sanderiana has long been associated with the Eastern practice of feng shui .
Lucky bamboo is believed to be an ideal example of the thriving wood and water element, with the addition of a red ribbon sometimes tied around the stalks which is believed to "fire" the positive flow of energy or chi in the room.
The number of stalks also has meaning: three for happiness; five for wealth; six for health.
(Four stalks are avoided since the word 'four' in Chinese sounds too similar to the word for 'death'.) ചിത്രശാല വില്പനയ്ക്കായുള്ള ഒരു സസ്യം കാണ്ഡം വിവിധ ആകൃതിയിൽ രൂപപ്പെടുത്തിയ ഒരു ലക്കി ബാംബൂ മഞ്ഞ നിറത്തിലുള്ള ലക്കി ബാംബൂ മഞ്ഞ നിറത്തിലുള്ള ലക്കി ബാംബൂ മഞ്ഞ നിറത്തിലുള്ള ലക്കി ബാംബൂ മഞ്ഞ നിറത്തിലുള്ള ലക്കി ബാംബൂ മഞ്ഞ നിറത്തിലുള്ള ലക്കി ബാംബൂ മഞ്ഞ നിറത്തിലുള്ള ലക്കി ബാംബൂ അവലംബം പുറത്തേക്കുള്ള കണ്ണികൾ
Media related to Dracaena sanderiana at Wikimedia Commons ലക്കി ബാംബൂ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
Lucky Bamboo – Dracaena sanderiana Archived 2013-02-05 at the Wayback Machine .
at Plant-Care.com
ലക്കി സ്റ്റാർ (ചലച്ചിത്രം)
2013-ൽ പുറത്തിറങ്ങിയ ഒരു മലയാളം ഹാസ്യ-നാടക ചിത്രമാണ് ലക്കി സ്റ്റാർ .
ദീപു അന്തിക്കാട് തിരക്കഥ എഴുതി  ആദ്യമായി  സംവിധാനം ചെയ്തചിത്രമാണിത്.
സിനിമയിൽ അരങ്ങേറ്റം കുറിക്കുന്ന രചന നാരായണൻകുട്ടിയ്‌ക്കൊപ്പം ജയറാമും മുകേഷും ചിത്രത്തിൽ അഭിനയിക്കുന്നു.
ദത്തെടുത്ത  ഒരു കുട്ടി തന്റെ വളർത്തു മാതാപിതാക്കളുടെ ജീവിതത്തിൽ എങ്ങനെ വലിയ മാറ്റമുണ്ടാക്കുന്നു എന്നതാണ് ചിത്രം.
ലക്കി സ്റ്റാർ 2013 മാർച്ച് 8-ന് പുറത്തിറങ്ങി.
കാസ്റ്റ് രഞ്ജിത്ത് ആയി ജയറാം ഡോ. ജോൺ ചിറ്റിലപ്പള്ളിയായി മുകേഷ് ജാനകിയായി രചന നാരായണൻകുട്ടി വിരോജ് ദാസാനി ഭാഗ്യവാനാണ് സ്വപ്‌നയായി പൂജ രാമചന്ദ്രൻ പാപ്പനായി മാമുക്കോയ ഭാസ്കരനായി ടി ജി രവി സുമിത്രയായി അമ്മു രാമചന്ദ്രൻ ശ്രീകുമാർ സ്വീകരണം
Oneindia ചിത്രത്തിന് 5-ൽ 3 നക്ഷത്രങ്ങൾ നൽകി, "ആദ്യ പകുതി വളരെ രസകരവും രസകരവുമാണ്, രണ്ടാം പകുതി അൽപ്പം ഗൗരവമുള്ളതാണ്."
ഇന്ത്യഗ്ലിറ്റ്സ് അതിനെ "എളുപ്പമുള്ള ഒരു കാഴ്‌ചക്കാരൻ" എന്ന് വിളിച്ചു.
ടൈംസ് ഓഫ് ഇന്ത്യ 5-ൽ 3.5 നക്ഷത്രങ്ങൾ നൽകി.
സിഫി എഴുതി, "ഈ സിനിമ പൂർണ്ണമായും മോശമല്ല, കൂടാതെ ചില നല്ല നിമിഷങ്ങളും ഉണ്ട്, പക്ഷേ ഇത് കൂടുതൽ മികച്ചതാകാമായിരുന്നു."
റെഡിഫ് 5-ൽ 2.5 നക്ഷത്രങ്ങൾ നൽകി, "രണ്ടാം പകുതിയിൽ സിനിമ എങ്ങനെ പുരോഗമിക്കണം എന്ന് കുറച്ചുകൂടി ചിന്തിച്ചിരുന്നെങ്കിൽ ലക്കി സ്റ്റാർ കൂടുതൽ മികച്ച ചിത്രമാകുമായിരുന്നു" എന്ന് എഴുതി.
ചിത്രത്തിന്റെ സൗണ്ട് ട്രാക്കിൽ 4 ഗാനങ്ങൾ അടങ്ങിയിരിക്കുന്നു, എല്ലാം രതീഷ് വേഗയാണ് സംഗീതം നൽകിയിരിക്കുന്നത്.
റഫീഖ് അഹമ്മദ് , അർജുൻ വിനോദ് വർമ്മ (അജ്ജു) എന്നിവരുടെ വരികൾ.
# തലക്കെട്ട് ഗായകൻ(കൾ) 1 "അഞ്ചിത്തൽ പൂ പൂക്കും" ഹരിചരൺ 2 "ആൻഗ്രി ബേർഡ്സ്" അർജുൻ വിനോദ് വർമ്മ 3 "കുഞ്ഞുവാവ കയ്യിൽ" തുളസി യതീന്ദ്രൻ 4 "പറയൂ ഞാനൊരു" സിത്താര കൃഷ്ണകുമാർ , ദീപു അന്തിക്കാട് റഫറൻസുകൾ ബാഹ്യ ലിങ്കുകൾ Lucky Star at IMDb
ലംബുനാവോ ഇലോഇലോ
Lambunao , ലംബുനാവോ ഔദ്യോഗികമായി Municipality of Lambunao , എന്നറിയപ്പെടുന്ന നഗരം ഫിലിപ്പൈൻസിന്റെ ഇലോഇലോ പ്രവിശ്യയിലെ ഒരു മുനിസിപ്പാലിറ്റിയാണ്.
2015ലെ സെനസ പ്രകാരം, 73,640 ആണിവിടത്തെ ജനസംഖ്യ.
[./Lambunao,_Iloilo#cite_note-PSA15-06-3 [3] ]
ലംബുനാവോ ഇലോഇലോ പ്രവിശ്യയിലെ വിസ്തീർണ്ണത്തിൽ ഏറ്റവും വലിയ മുനിസിപ്പാലിറ്റിയാണിത്.
47 kilometres (29 mi) ആണ് ഇലോഇലോയിൽനിന്നുമുള്ള ദൂരം.
Iloilo City.
ബറങ്‌ഗേകൾ
ലംബുനാവോ 73 ബറങ്‌ഗേകൾ ആയി തിരിച്ചിട്ടുണ്ട്.
ഗ്രാമ എന്ന അർഥത്തിലാണ് ഫിലിപ്പൈൻസിൽ ഈ പദം ഉപയോഗിക്കുന്നത്.
Agsirab Agtuman Alugmawa Badiangan Bagongbong Balagiao Banban Bansag Bayuco Binaba-an Armada Binaba-an Labayno Binaba-an Limoso Binaba-an Portigo Binaba-an Tirador Bonbon Bontoc Buri Burirao Buwang Cabatangan Cabugao Cabunlawan Caguisanan Caloy-ahan Caninguan Capangyan Cayan Este Cayan Oeste Corot-on Coto Cubay Cunarum Daanbanwa Gines Hipgos Jayubo Jorog Lanot Grande Lanot Pequeño Legayada Lumanay (Daanbanwa I) Madarag Magbato Maite Grande Maite Pequeño Malag-it Manaulan Maribong Marong Misi Natividad Pajo Pandan Panuran Pasig Patag Poblacion Ilawod Poblacion Ilaya Poong Pughanan Pungsod Quiling Sagcup San Gregorio Sibacungan Sibaguan Simsiman Supoc Tampucao Tranghawan Tubungan Tuburan Walang ജനസംഖ്യ
ലക്കി മൊറാനി ഇംഗ്ലീഷ് വിലാസം https://ml.wikipedia.org/wiki/Lucky_Morani
ഇന്ത്യൻ ഫാഷൻ ഡിസൈനർ, മോഡൽ, സ്റ്റേജ്, ചലച്ചിത്ര അഭിനേത്രി എന്നിവയാണ് ലക്കി മൊറാനി.
പ്രശസ്ത ഫാഷൻ ഡിസൈനർ ആയ മൊറാനി, ഇന്ത്യയിൽ പല ബ്രാൻഡുകൾക്ക് മോഡൽ ആകുകയും ചെയ്തിട്ടുണ്ട്.
2014-ൽ മെയിൻ ഔർ ചാൾസ് എന്ന ബോളിവുഡ് ക്രൈം ത്രില്ലർ ചിത്രത്തിൽ  മുഖ്യകഥാപാത്രമായി അഭിനയിച്ചു.
മൊറാനി ബോളിവുഡ് ചലച്ചിത്ര നിർമ്മാതാവ് മുഹമ്മദ് മൊറാനിയുടെ ഭാര്യയും ഇന്ത്യയിലെ ഇവന്റ് മാനേജ്‌മെന്റ് കമ്പനികളിലൊന്നായ സിനിയുഗ് എന്റർടൈൻമെന്റിന്റെ ഡയറക്ടർ കരീം മൊറാനിയുടെ സഹോദരിയുമാണ്.
രേഖീയ ബീജഗണിതം ഇംഗ്ലീഷ് വിലാസം https://ml.wikipedia.org/wiki/Linear_Algebra R 3 ദിശകളോടുകീടിയ ഒരു ത്രിമാന യുക്ലീഡിയൻ സ്ഥലം
രേഖീയ ബീജഗണിതം {Linear algebra} ഗണിതശാസ്ത്രത്തിന്റെ ഒരു ശാഖയാണു്.
രേഖീയ ശ്രേണികളുടെ (System of linear equations) നിർധാരണം ചെയ്യുന്ന രീതികളി ൽ നിന്നാണ് ഈ ശാഖയുടെ ഉദ്ഭവം.
രേഖീയ സമീകരണങ്ങളുടെ ശ്രേണികകൾ (System of linear equations) നിർധാരണം ചെയ്യുന്ന രീതികളി ൽ നിന്നാണ് ഈ ശാഖയുടെ ഉദ്ഭവം.
അങ്ങന്നെയുള്ള സമീകരണങ്ങൾ സ്വാഭാവികമായി മാട്രിക്സ്‌ഉം വെക്ടർഉം  ഉപയോഗിച്ച് എഴുതാം .
ശുദ്ധഗണിതത്തിന്റേയും, പ്രയുക്ത ഗണിതത്തിന്റേയും അടിസ്ഥാനമാണു് ഈ ശാഖ.
ഡിറ്റർമിനന്റുകളുടെ പഠനത്തോടെയാണ് രേഖീയ ബീജഗണിതത്തിന്റെ ഉദ്ഭവമെന്ന് പറയാം.
1693-ൽ ഗൊട്ട് ഫ്രീഡ്‌ ലെയ്ബ്നിസ് ഡിറ്റർമിനന്റുകൾ ഉപയോഗിച്ചിരുന്നു, തുടർന്ന് 1750-ൽ ഗബ്രിയേൽ ക്രാമർ, ക്രാമർ നിയമം രൂപീകരിച്ചു.
പിന്നീട് 1800കളുടെ തുടക്കത്തിൽ കാൾ ഫ്രെഡറിക് ഗോസ്സ് രേഖീയ ശ്രേണികളുടെ (System of linear equations) നിർധാരണം ചെയ്യാനായി ഗോസ്സിയൻ എലിമിനേഷൻ രൂപീകരിച്ചു ആശയങ്ങൾ സദിശസമഷ്ടി
രേഖീയ ബീജഗണിതത്തിലെ പ്രധാന ആശയങ്ങളിലൊന്നാണ് സദിശസമഷ്ടിഅഥവാ വെക്റ്റർ സ്പേയ്സ് (Vector space).
സ്വയം‌സിദ്ധപ്രമാണങ്ങൾ സദിശസങ്കലനം സാഹചര്യനിയമം പാലിക്കുന്നു
രേണുക (ഗായിക)
മലയാള സിനിമയിലെ ഒരു പിന്നണി ഗായികയാണ് രേണുക .
1958 ലെ ലില്ലി എന്ന ചിത്രത്തിലെ ‘'കന്യാമറീയമേ’' എന്ന ഗാനം ആലപിച്ചുകൊണ്ടാണ് രേണുക മലയാള സംഗീതലോകത്ത് പ്രവേശിച്ചത്.
ആദ്യഗാനത്തിൽ തന്നെ ശാന്താ പി. നായർ , കുമരേശൻ എന്നിവർക്കൊപ്പമാണ് പാടിയത്.
കുട്ടികൾക്കു വേണ്ടി വളരെയധികം പാട്ടുകൾ പാടിയതിൽ, ഭാര്യ എന്ന സിനിമയിലെ പഞ്ചാര പാലു മിഠായി എന്ന ഗാനം പ്രശസ്തമാണ്.
ആലപിച്ച ഗാനങ്ങൾ അക്കുത്തിക്കുത്താനവരമ്പേൽ - സ്വപ്നങ്ങൾ അമ്പാടിക്കുട്ടാ കണ്ണാ കണ്ണാ - പിഞ്ചു ഹൃദയം അമ്മയ്ക്കു ഞാനൊരു കിലുക്കാം പെട്ടി -	അർച്ചന അമ്മേ അമ്മേ - ഓടയിൽ നിന്ന് അരിമുല്ലച്ചെടി - പൂമ്പാറ്റ ആരും കാണാതയ്യയ്യാ - കടൽ ആരേ കാണാൻ അലയുന്നു കണ്ണുകൾ - കണ്ണും കരളും ഇതു ബാപ്പ ഞാനുമ്മ -	കുപ്പിവള ഈ വല്ലിയിൽ നിന്നു ചെമ്മേ - ഒള്ളതുമതി എല്ലാം ശിവമയം - കുമാരസംഭവം കടക്കണ്ണിൻ മുന കൊണ്ടു - തുറക്കാത്ത വാതിൽ കണി കാണും നേരം - ഓമനക്കുട്ടൻ കന്യാമറിയമേ തായെ - ലില്ലി കസ്തൂരിപ്പൊട്ടു മാഞ്ഞു - പൂജാപുഷ്പം കാട്ടിലെ കുയിലിൻ കൂട്ടിൽ - മണവാട്ടി കാവേരിതീരത്തു നിന്നൊരു -	സ്ഥാനാർത്ഥി സാറാമ്മ കിഴക്ക് കിഴക്ക് കിഴക്കൻ കാട്ടിലെ - ദാഹം ചേട്ടത്തിയമ്മ എന്റെ ചേട്ടത്തിയമ്മ - തറവാട്ടമ്മ ഞാനിതാ തിരിച്ചെത്തി - അസുരവിത്ത് തപ്പോ തപ്പോ തപ്പാണി - കല്യാണ ഫോട്ടോ നന്മ നിറഞ്ഞ മറിയമേ - ബോബനും മോളിയും നീലാഞ്ജനക്കിളി - റൗഡി(1966) പഞ്ചാരപ്പാലു മിട്ടായി - ഭാര്യ പണ്ടൊരു കാലം പണ്ടു പണ്ടൊരു കാലം - കണ്മണികൾ(1966) പള്ളിമണികളേ - അദ്ധ്യാപിക പൂവല്ലിക്കുടിലിൽ - സി ഐ ഡി ഇൻ ജംഗിൾ മണ്ണെറിഞ്ഞാൽ പൊന്നു വിളയും - തറവാട്ടമ്മ മനതാരിലെപ്പൊഴും ഗുരുവായൂരപ്പാ - പൂമ്പാറ്റ വീട്ടിലിന്നലെ - കൂട്ടുകാർ(1966) അവലംബം
രേണുക (നടി) ഇംഗ്ലീഷ് വിലാസം https://ml.wikipedia.org/wiki/Renuka
ചലച്ചിത്ര അഭിനേത്രിയും തമിഴ് ടെലിവിഷൻ നടിയുമാണ് രേണുക .
തമിഴ് സംവിധായകനായ കെ.ബാലചന്ദറിന്റെ ടെലി-സീരിയലിലെ പ്രേമി എന്ന കഥാപാത്ര അഭിനയത്തിലൂടെ പ്രസിദ്ധയായ രേണുക ഹിന്ദി , തമിഴ് , മലയാളം എന്നീ സിനിമകളിൽ അഭിനയിച്ചിട്ടുണ്ട്.
ബാലചന്ദറിന് രേണുകയെ പരിചയപ്പെടുത്തിയത് രേണുകയുടെ കൂട്ടുകാരിയായ ഒരു ദക്ഷിണേന്ത്യൻ നടി കൂടിയായ ഗീതയാണ് .
75-ലധികം മലയാളം ചലച്ചിത്രങ്ങളിലായി നിരവധി കഥാപാത്രങ്ങളെ അവതരിപ്പിച്ചിട്ടുണ്ട്.
1986-ൽ കൂടണയും കാറ്റ് എന്ന മലയാളം ചലച്ചിത്രത്തിൽ അരങ്ങേറ്റം കുറിച്ചുകൊണ്ട് ഇപ്പോഴും ചലച്ചിത്രരംഗത്ത് സജീവമായി തുടരുന്നു.
2009 -ലെ അയൻ എന്ന തമിഴ് ചലച്ചിത്രത്തിലെ കാവേരി വേലുസാമി എന്ന കഥാപാത്രത്തെ അവതരിപ്പിച്ചതിന് ഏറ്റവും നല്ല സഹനടിയ്ക്കുള്ള ഫിലിം ഫെയർ അവാർഡിന് നാമനിർദ്ദേശം ചെയ്യുകയുണ്ടായി.
രേണുക ദ ഹിന്ദു എന്ന ഇംഗ്ലീഷ് ദിനപത്രത്തിൽ നൽകിയ ഇന്റർവ്യൂവിൽ തിരുച്ചിറപ്പള്ളിയുടെ , ഭാഗമായ ശ്രീരംഗം നഗരത്തിലെ അറിയപ്പെടുന്ന നല്ലൊരു കുടുംബാംഗമാണ്.
അവളുടെ പിതാവിന്റെ അകാല മരണം ജീവിതത്തെ പ്രതികൂലസാഹചര്യത്തിൽ എത്തിച്ചതിനാൽ വളരെ ചെറുപ്പത്തിൽ തന്നെ അവൾക്ക് ജോലിയന്വേഷിച്ച് ചെന്നൈയിലേയ്ക്ക് പോകേണ്ടി വന്നു.
കോമൾ സ്വാമിനാഥന്റെ ട്രൂപ്പിൽ അവൾക്ക് നാടകാഭിനയത്തിനുള്ള അവസരം ലഭിച്ചു.
1986-ൽ ഐ വി ശശി സംവിധാനം ചെയ്ത് ജോസഫ് എബ്രഹാം നിർമ്മാണം നിർവ്വഹിച്ച കൂടണയും കാറ്റ് എന്ന മലയാളം ചലച്ചിത്രത്തിലാണ് സഹനടിയായി അരങ്ങേറ്റം കുറിച്ചത്.
തുടർന്ന് അവൾ അറിയാതെ എന്ന മലയാളം ചലച്ചിത്രത്തിൽ അഭിനയിച്ചെങ്കിലും കാര്യമായി വിജയിച്ചില്ല.
തുടർന്നുള്ള വർഷങ്ങളിൽ തമിഴിലാണ് അവസരങ്ങൾ കൈവന്നത്.
മധുരയ്ക്കര തമ്പി (1988), എൻ തങ്കൈ കല്ല്യാണി (1988), സംസാര സംഗീതം (1989) തുടങ്ങിയ തമിഴ് ചലച്ചിത്രങ്ങളിൽ സഹനടിയായാണ്  അഭിനയിച്ചത്.
നീണ്ട ഇടവേളയ്ക്കുശേഷം 1990-ൽ ജോഷി സംവിധാനം ചെയ്ത കുട്ടേട്ടൻ എന്ന മലയാളം ചലച്ചിത്രത്തിൽ അഭിനയിച്ചുകൊണ്ട് വീണ്ടും മലയാളം ചലച്ചിത്രരംഗത്ത് സജീവമായി.
ബ്രഹ്മ രക്ഷസ് (1990), അദ്വൈതം (1991), അഭിമന്യു (1991), കൺഗ്രാജുലേഷൻസ് മിസ്സ് അനിതാമേനോൻ (1992), സർഗം (1992), കുടുംബസമേതം (1992), ഡാഡി (1992), സ്ത്രീധനം (1993), മാഫിയ (1993), അമ്മയാണെ സത്യം (1993), കുടുംബ വിശേഷം (1994), ചുക്കാൻ (1994), പവിത്രം (1994) എന്നീ മലയാളം ചലച്ചിത്രങ്ങളിൽ നിരവധി കഥാപാത്രങ്ങളിൽ അഭിനയിക്കുകയുണ്ടായി.
2017-സെപ്തംബർ 29 ന് റിലീസ് ചെയ്ത് ആർ. പനീർ ശെൽവം സംവിധാനം ചെയ്ത കറുപ്പൻ എന്ന തമിഴ് ചലച്ചിത്രത്തിൽ കറുപ്പന്റെ അമ്മയുടെ കഥാപാത്രമാണ് രേണുക അവതരിപ്പിച്ചത്.
ബോക്സാഫീസ് വിജയം നേടിയ ചിത്രമായിരുന്നു ഇത്.
സംവിധായക രംഗത്ത് അനുഭവസമ്പന്നനായ കെ.ബാലചന്ദറിന്റെ 1996 മുതൽ1998 വരെ സൺ ടിവിയിൽ പ്രദർശിപ്പിച്ച തമിഴ് ടെലി-സീരിയൽ ആണ് കാതൽ പഗഡൈ.
രേണുക ഇതിൽ നല്ലൊരു കഥാപാത്രത്തെയാണ് അവതരിപ്പിച്ചത്.
ആ വർഷത്തെ ജനശ്രദ്ധ ആകർഷിച്ച  ടെലി-സീരിയൽ ആയിരുന്നു അത്.
കൊണാർ കോളനി യായിരുന്നു ഇതിലെ പ്രമേയം.
2006 മുതൽ 2008 വരെ രാജ് ടിവിയിൽ പ്രദർശിപ്പിച്ച തമിഴ് ടെലി-സീരിയൽ ആണ് ഗംഗ യമുന സരസ്വതി.
ഗംഗ,യമുന, സരസ്വതി എന്നീ മൂന്നു കഥാപാത്രങ്ങളുടെ കഥ പറയുന്ന ഈ ടെലി-സീരിയലിലും രേണുകയുടെ അഭിനയം മികച്ചതായിരുന്നു.
2009-ലെ തമിഴ്നാട് ഗവൺമെന്റിന്റെ ടെലിവിഷൻ അവാർഡ് ലഭിച്ച 2008 മുതൽ 2009 വരെ സൺ ടിവിയിൽ പ്രദർശിപ്പിച്ചിരുന്ന തമിഴ് ടെലി-സീരിയൽ ആണ് ശിവശക്തി.
385 എപ്പിസോഡുകളായിട്ടാണ് ഈ ടെലി-സീരിയൽ പ്രദർശിപ്പിച്ചത്.
ഇതിൽ രേണുക ശിവഗാമി എന്ന കഥാപാത്രത്തെയാണ് അവതരിപ്പിച്ചത്.